ખેલાડીઓની ફિટનેસ પારખવા માટે યો યો ટેસ્ટ ‘બિપ’ ટેસ્ટનું એડ્વાન્સ વર્ઝન છે. ૨૦-૨૦ મીટરના અંતરે બે લાઇન બનાવીને કોન રાખી દેવામાં આવે છે. એક છેડેની લાઇન પર ખેલાડીનો પગ પાછળની તરફ હોય છે અને તે બીજી તરફ દોડવાનું શરૂ કરે છે. દરેક મિનિટ બાદ ઝડપ વધારવાની હોય છે અને જો ખેલાડી સમયસર લાઇન પર ના પહોંચી શકે તો તેણે બે બિપ્સની અંદર લાઇન સુધી પહોંચવાનું હોય છે. જો ખેલાડી આવું કરવામાં નિષ્ફળ રહે તો તેને ફેઇલ માનવામાં આવે છે. ૧૯૯૦ના દાયકામાં મોહંમદ અઝહરુદ્દીન, રોબિનસિંહ અને અજય જાડેજાને બાદ કરતાં અન્ય ખેલાડીઓનો ૧૬-૧૬.૫નો સ્કોર કરવાનો રહેતો હતો.